GENESIS. 



CHAPTER L 

Wahyashkud Keshamunedoo ooge oozhetooti ewh 
ishpeming, kiya ewh ahkeh. 

2 Kah dush mahsheh wahwanahkahmegezesejegahda. 
senoogoobun ewh ahkeh, kiya kah hnahsheh kagoo ah- 
yahsenoogoobun, kiya pesahkeeshkahgoobun emah wah- 
gedahbeeg. Keshamunedoo dush Oojechogwun kemah- 
mahjenewun emah wahgedahbeeg. 

3 IF Keshamunedoo dush keekedooh, Tahgah, tahwah- 
sayah : me dush goo kewahsayahnig. 

4 Keshamunedoo dush ooge menahwenon ewh wahsa- 
yah : Keshamunedoo dush ooge nanahwenon ewh wah- 
sayah, kiya ewh pasahkeeshkog. 

5 Kezhik dush ooge ezhenekahdon owh Keshamune- 
dec ewh wahsayah, Tebik dush ween ooge ezhenekahdon 
ewh pasahkeeshkog. Kahoonagooshig dush kiya kah- 
gahgezhabahwahguk, me ewh netum kegezheguk. 

6 H Keshamunedoo dush keekedooh, Tahgah tahme- 
shah kezhegookah nesahwahyeeeh emah nebeeng, che- 
nanahweahyog dush enewh nebeen. 

7 Keshamunedoo dush ooge oozhetoon ewh meshah 
kezhik, kenanahwenung dush enewh nebeen ahnahmah- 
yeeeh emah meshah kezhegoong ayahgin kiya enewh 
oogejahyeeeh ayahgin : me dush goo ewh kahezhewabuk. 

8 Ishpeming dush ooge ezhenekahdon owh Kesha- 
munedoo ewh meshah kezhik. Kahoonahgooshig dush 
kiya kahgahgezhabahwahguk, me ewh neenzhing kege- 
zheguk. 

9 T Keshamunedoo dush keekedooh, Tahgah enewh 
nebeen nesahwahyeeeh emah meshah kezhegoong ayah- 
gin, pazhegwahnoong tahmahmundoogahmesawun, kiya 

dush tahenahgwud ewh pahyaingwahkahmegog akkeh: 
me dush goo ewh kahezhewabuk, 

10 Ahkeh dush ooge ezhenekahdon owh Keshamune^ 
doo ewh pahyaingookahmegog alikeh; Kechegahmeen 
dush ween ooge ezhenekahdahnun enewh kemahmah- 
wundoogahmesanig enewh nebeen ; Keshamonedoo dush 
ooge menahwenon. 

11 Keshamunedoo dush keekedooh, Tahgah ewh ah- 
keh oogahzahgahketoon ewh manzhusk, chemenewung 
enewh nwahkashkahkin, kiya egewh mahnewejig m®li- 
goog chene ezhe mahmenewewod ewh azhe metigoowe- 
wod, ewh aindahswayahgezewod emah ahkeeng : me 
dush goo ewh kahezhewabuk. 

12 Ewh dush ahkeh ooge zahgahketoon ewh man- 
zhusk keezhemenewung dush enewh nvvahkahshkahkin 
ewh aindahswayahging, kiya owh metig keezhemenewid, 
ewh aindahswayahgezewod i ooge menahwenon dush owh 
Keshamunedoo. 

13 Kahoonahgooshig dush, kiya kahgahgezhabahwah- 
guk, me ewh kenesooh kezheguk. 

14 IF Keshamunedoo dush keekedooh, Tahgah tahah- 
yahwun Kawahsahkoonagin ewede meshah kezhegoong 
ishpeming, chenanahwenahmoowod ewh kezhik kiya ewh 
debik; chekekenahwahdezewod dush, ewh aindahsoo- 
nebing kiya aindahsoo-pepoong, kiya aindahsoo-kezhe- 
guk, kiya aindahsoo-pepoong : 

15 Tahwahsayahzewug dush ewede meshah kezhe- 
goong ishpeming, chewahsashkamoowod ewh ahkeh ; me 
dush goo ewh kahezhewabuk. 

16 Keshamunedoo dush ooge oozheon neenzh enewh 
kache wahsahkoonanejin : enewh dush kache wahsah- 
koonanojin chegahnahwaindahmenid ewh kezhik, enewh 
dush ween noondosh wahyahsahkoonanejin chegahnah- 
waindahmenid ewh debik : kiya enewh ahnungoon ooge 
oozheon, 

17 Ooge bahgedenon dush owh Keshamunedoo ewede 
meshah kezhegoong ishpeming, chewahsabkoonanid e- 
mah ahkeeng. 

18 Chegahnahwaindahmenid dush ewh kezhik kiya 
ewh debik, kiya chenanahwenahmoowod ewh wahsayah 
kiya ewh pasahkeeshkog : ooge menahwenon dush owh 
Keshamunedoo. 

19 Kahoonahgooshig dush, kiya kahgahgezhabahwah*^ 
guk, me ewh keneewh kezheguk. 

20 IT Keshamunedoo dush keekedooh, Tahgah emah 
nebeeng tahbahtahyenoowug ahnooj mamahjejig pamah- 
dezejig, kiya penasewug papahmesajig emah oogedah- 
kahmig emah meshah kezhegoong ishpeming. 

21 Keshamunedoo dush ooge oozheon enewh keche 
mesahmaigoon, kiya kahkenah enewh pamahdezenejin 
mamahjenejin, kekeche pahtahyenoowod 'dush emah 
nebeeng kahoondahdezejig ewh aindahswayahgeztwod, 
kiya waningwegahnejig penasewug aindahswayahgeze- 
wod : Keshamunedoo dush ooge menahwenon. 

22 Keshamunedoo dush ooge shahwanemon, oowh 
keenod meneweyook sah, kiya meshenooedeyook, moo- 
shkenahdooyook dush enewh kechegahmeen, kiya egewh 
penasewug tahmeshenooedewug emah ahkeeng. 

23 Kahoonahgooshig dush, kiya kahgahgezhabahwah- 
guk, me ewh kenonoo kezheguk. 

24 U Keshamunedoo dush keekedooh, Tahgah emah 
ahkeeng tahoondahdezewug aindahswayahgezewod e* 
gewh pamahdezejig, ahwahkonug kiya egewh papahmoo. 
dajig, kiya egewh ahwaseehyug ahnooj azheweenzoojig ; 
me dush goo ewh kahezhewabuk. 

25 Keshamunedoo dush ooge oozheon enewh ahwah- 
konun ahnooj azhe weenzoojig, kiya kahkenah enewh 
papahmoodanejin emah ahkeeng ahnooj azhe weenzoo- 
jig : Keshamunedoo dush ooge menahwenon. 

26 IF Keshamunedoo dush keekedooh, Tahgah oozhe- 
ahdah owh eneneh, anaindahgoozeyung, kiya dush goo 
azhenahgoozeyung ezheahdah : ween dush chedebah- 
koonod enewh kekoohyun emah kechegahmeeng, kiya 
enewh penasewun papahmesanejin, kiy^ enewh ahwah- 
konun, kiya kahkenah anegookookahmegahnig ewh ah- 
keh, kiya kahkenah enewh papahmoodanejin emah ah- 
keeng. 1,2 

27 Mo^ dush Keshamunedoo keoozheod enewh enene- 
WUQ emah oodenaindahgoozewining, emahgoo oodezhe* 
naitgoozewimng owh Keshamunedoo keezhe kezheod 
dush enewh enenewua kiya enewh equawun. 

28 Keshamunedoo dush ooge shahwanemon, Kesha- 
munedoo dush oowh oogeenon, Meneweyook sah, kiya 
meshenooedeyook, kiya mooshkenashkahmook ewh ah- 
keh, kiya ketegahdahmook : tebahkoonik dush egewh 
kekoohyug emah kechegahmeeng, kiya egewh penase- 
wug papahmesajig, kiya kahkenah egewh pamahdezejig 
papahmoodajig emah ahkeeng. 

3^ IT Keshamunedoo dush keekedooh, Enah sah ke* 
kemenenim kahkenah enewh nwahkahshkahkin man- 
zhuskoon mahnewungin, ayahgin emah anegookookah- 
megog ewh ahkeh, kahkenah kiya egewh metigoog mah- 
nwahkoozej ig ; me sah ewh kaoomejememeyaig. 

30 Kahkenah dush ween egewh ahwaseehyug emah 
ahkeeng, kiya kahkenah egewh penasewug papahmesa- 
|ig, kiya kahkenah egewh papahmoodajig emah ahkeeng, 
egewh pemahdeze win kageshkungig, ninge menog kahke- 
nah enewh wazhahwahshkoo nwahkahshkahkin manzhus- 
koon chemejewod : me dush goo ewh kahezhewabuk. 

81 Keshamunedoo dush ooge wahbundahnun kahke- 
nah enewh kahoozhetoojin, enah dush, ahpeje ooge me- 
nahwenon^ Kahoonahgooshig dush, kiya kahgahgezha^ 
bahwahguk^ me ewh keingoodwahsoo kezheguk. 

CHAPTER II. 

Me s^h dush kekezhechegahdaig ewh ishpeming kiya 
ewh ahkeh, kiya kahkenah emah ayahjig. 

2 Arieneenzhwahsoo kezhegudenig dush keishquah 
abnooke owh Keshamunedoo ahnooj kagoo keoozhetood ; 
keahnwashemoonooh dush ewh aneneenzhwahsoo kezhe- 
gudenig, kahkenah ween ahnooj kagoo keoozhetood. 

3 Ooge shahwaindon, dush owh Keshamunedoo ewh 
neenzhwahsoa kezhik, kiya ooge be^etoon : me mah ewh. 

ahpe Kahahnwashemoonood ^wh Keshamunedoo keah- 
nookeed, kahkenah ahnooj kagoo keoozhetood. 

4 IF Me sah mondah kahne ezhe ahyahneka pemahduk 
enewh isbpeming kiya ewh ahkeh ahpe kahgezheche. 
gahdaig, ahpe ewh kekezheguk keoozhetood owh Taba- 
ningaid Keshamunedoo ewh ahkeh kiya enewh isbpe- 
ming, 

5 Kahkenah enewh sahyahgahkenegin emah mab. 
shkoodang chebwah ween ahyog emah ahkeeng, kahke- 
nah kiya enewh nwahkahshkahkin manzhuskoon che- 
bwah mahjeging kah mah mahsheb enabkoonegasegoa, 
bun owh Tabaningaid ewh chegemewunenig emah ah- 
keeng, kah kiya mahsheb ahyahsegoobun owb eneneb 
kagetegahdung ewh ahkeh. 

6 Emah dush ahkeeng keoonje oombesbkahmabgud 
ewh ahwun, kedepahbahwaig dush anegookoodaingwa* 
mahguk ewh ahkeh. 

7 Owh dush Tabaningaid Keshamunedoo emah we- 
yahgahsaiyewung ewh ahkeh ooge oonje oonabdenoxi 
enewh enenewun, Kenasaid dush emab oodanegoome- 
ning ewh pemahdezewineb nasawin ; me dush kahezhe 
mahje pemahdezewineb oojechogood owb eneneb. 

8 IF Owb dush Tabaningaid Keshamunedoo ooge ke- 
tegahdon ewh ketegonans emab wahbunoong enabkayah 
ewh Eden ; me dush, emab kebabgedenod enewb enene- 
wun kaboozheabjin.. 

9 Emab dush. ahkeeng- ooge oonje sabgabkeon owh 
Tabahningaid Kesbamunedioo ahnooj metigoon nianwah- 
bahmenabgoozenejin, kiya wanezbesbenejin amoonjig; 
kiya owb nebwabkabwineb metig kaoonje kekaindabming 
ewh wanezbeshing kiya ewJi majeabyewung. 

10 IF Sebeh dush kebeme ezbetegwayah emah Eden- 
ing chedepabbabwaig ewh ketegonans; newing dush 
emab keneb oonje pahpabkategwayab. 

11 Ewh dush netum Pison keezhenekabda : me sah 
ewh ane ezbetegwayog emab anegookookabmegog ewh 
Havilab ahkeh, aindahzbenuk ewh oozabwe-zboone^ah; 

121 Oonezbesbin dush ewh oozahwe-zhooneyah emah 

ayog;kiyadush bdellium kiya onyx-ahseeneen ahyah- 
wun emah. 

IS Menahwah dush ewh pazhig sebeh, Gihon keezhe- 
rifekahda ; me sah goo ewh ana ezhe tegwayog emah 
anegookookahmegog ewh Ethiopia alikeh, 

14 Menahwah dush ewh pazhig sebeh, Hiddekel kee- 
zhenekahda : me sah ewh wahbunoong enahkayah azhe- 
tegwayog ewede Assyria. Ewh dush ishquoch sebeh 
me ewh Euphrates. 

15 IF Owh dush Tabaningaid Keshamunedoo oogeoo- 
dahpenon enewh enenewun, kebahgedenod dush emah 
Eden ketegonansing, chewahwazhetood kiya chegahnah- 
waindung. 

16 Owh dush Tabaningaid Keshamunedoo ooge kah- 
gekemon enewh enenewun oowh keenod, Kahkenah ain. 
dahswahkoozewod egewh metigoog emah ketegonansing, 
wanepuzh kedahahmwog : 

17 Owh sah atah nebwahkahwineh metig kaoonje ke- 
kaindabmingebun ewh wanezheshing kiya ewh majeah- 
ly'eewung, kahween kegah ahmwahse ; ahpe mahween 
goo kaahmwahwahdwain kagait kegahnib. 

18 IT Owh dush Tabaningaid Keshamunedoo keeke- 
dooh, Kahsah ween oonezheshezenoon chenezhekawezid 
owh eneneh ; ningah oozhetahmahwah sah enewh kaoo- 
weej ahgunejin. 

19 Emah dush ahkeeng ooge oonje kezheon owh Ta- 
baningaid Keshamunedoo kahkenah enewh ahwaseehyun 
emah mahshkoodang, kiya kahkenah enewh penasewun 
papahmesanejin ; ooge bedahmahwon dush enewh Adam 
chewahbumod nahmunj kaezhe wahwenahgwain, kahe- 
zhe wenod dush goo owh Adam kahkenah enewh pamah- 
dezenejin me sah goo ewh kahezhenekahzoowod. 

20 Adam dush ooge wenon kahkenah enewh ahwah- 
konun, kiya enewh penasewun papahmesanejin, kahke- 
nah kiya enewh ahwahseyun emah mahshkoodang ; owh 
dush ween Adam kah ahweyah ahyahsebahneen enewh 
kage ooweej ahgunepahneen. 

21 f Owh dush Tabaningaid Keshamunedoo oog« ena- 

iiemoil cnewh Adam ewh cheahpahgezekah^ocmid ewfa 
poozaingwahmoowin, kenebah dush : pazhig dush enev^lt 
oodoopegaguneneh ooge oodahpenahmabwon, nayob 
dush kegabshkewesedood ewh weyos emah kahoondenod* 

22 Me dush owh oopegagun emah eneneeng kahoon. 
denod owh Tabaningaid Keshamunedoo, kahooRJe oozhe- 
od enewh equawun, kebedahmahwod dush enewh enene- 
vmn. 

23 Adam dush keekedooh, Umbasah dush noongoom 
oowh ookun nindookunim, kiya oowh weyos nindoowe^ 
yosim : Equa sah dush tahezhenekahzooh, eneneeng, 
mah keoondenah. 

24 Mesah dush ewh kaoonje nahgahnod owh eneneh 
enewh oosun kiya enewh oogeen, chewedegamod dush 
enewh wewun : wenahwah dush nahyainzh chepazhig* 
wahnenig ewh ooweyosewewah. 

25 Nahyainzh dush goo pingwahshahgedegwahbun, 
owh eneneh kiya enewh wewun, kah dush goo mane- 
eaindahzegwahbun. 

CHAPTER III. 

Owh dush ween kenabig ahwahshema kahgahyaneze- 
goobun aindahchewod ahnooj egewh ahwaseihyug emah 
raashkoodang kahoozheahjin owh Tabaningaid Kesha- 
munedoo. Ooge enon dush enewh equawun, Kagait 
nah, Keshamunedoo ewh keekedooh, Kagooween ahm- 
wahkagoon aindahswahkoozewod egewh metigoog emah 
ketegonansing ? 

2 Owh dush equa oowh ooge enon enewh kenabigoon, 
Nindah mejemin sah ween goo azhe menewewod egewh 
metigoog emah ketegonansing. 

3 Owh sah atah azhe menewid owh metig nahwah- 
yeeeh padahkezood emah ketegonansing, Keshamunedoo 
keekedooh, Kagooween ahmwahkagoon, kagooween kiya 
tongenahkagoon, cheneboosewaig dush nah. 

4 Owh dush kenabig ooge enon enewh equawunj 
Kahgooshahween kagait kedahnebooseem: 

5 Qoge-kaindon ihah owh Keshaihunedoo ewh go6 
ahpakezhizhuk amwagwah egewb, me dtrsh g6o che- 
bcatecprnhbeyaig, munedoong dush goo cheenaindahgoo- 
aiiyaig, chekekaindahmaig dush ewh wanezheshmg, kiya 
ewh majeahyeewung. 

6 Ahpe dush owh equa wahyahbahmod enewh meti- 
gooQ oonezheshenid ewh cheahmwahpun, kiya menah- 
wenahgoozenid, kiya ewh chenebwahkong ezhe mesah- 
waindahgoozid owh metig, ooge-oodahpenon dush ewh 
azhe menewenid, keahmwod dush, kiya dush goo ke- 
menod enewh oonahbamun ; kiya-ween dush goo ooge 
ahmwon. 

7 Nahyainzh dush kebahquahbewug, kekekaindah- 
nioowod dush ewh pingwahshahgedewod ; ooge mahwun- 
doogwahdahnahwon dush enewh ahnebeshun, me dush 
enewh kahoogoodahsewahjin. 

8 Ooge-noondahwahwon dush pedwa-washenenid 
«newh Tabaningainejin Keshamunedoon emah ketego. 
Dansing, ahpe pagahmahnemahdenig emah kezhegoong : 
Owh dush Adam kiya enewh wewun, kegahzoowug 
emah magwa metigookahnenig ewh ketegonans chewah- 
buniegoosegwah dush enewh Tabaningainejin Kesha- 
munedoon. 

9 Owh dush Tabaningaid Keshamunedoo oogee un. 
doomon enewh Adam, oowh dush keenod, Ahneende 
ahyahyun ? 

10 Oowh dush keekedooh, Ninge noondon sah ewh 
kedenwawin emah ketegonansing, ninge zagiz dush, 
ninpingwahshahgid mah ; me dush ewh kahoonje kah- 
zooyon. 

11 Keekedooh dush, Wanaish owh kahweendahmook 
ewh pingwahshahgedeyun ? ahzhe nah kege ahmwah 
owh metig, kahgenahahmoonenahbon ewh cheahmwah- 
•ewud? 

12 Owh dush eneneh keekedooh, Owh sah equa 
kahmeenzheyun cheweejewid, ninge menig enewh emah 
tnetigoong kahoondenind, ninge ahmwah dush goo. 

13 Owh dush Tabaningaid Keshamunedoo ooge enon 

enewh equawun, Wagoonain oowh kahezhis-ehegikyun T 
Owh dush equa keekedooh, owh sah ke^nabig lau^ 
wahnemig, ninge abnawah dush goo. 

14 Owh dush Tabauingaid Keshamunedoo ooge enoii 
enewh kenabigooti, Keezhe chegayun sah mondah^ ke» 
gah ahpeje sheengaindahgooz kegahgwahnesahgaindab- 
gooz anaindahgoozewod ween egewh ahnooj ahwahkoi^ 
nug, kiya ahnooj egewh ahwahseihyug emah mahsb- 
koodang ; kemesahdong sah kegah beinooda, weyahgah- 
saih dush ewh kamejeyun menik kaoogezhegoomewabi. 
nan emah kebemahdezewining : 

15 Ningah bahgedenon sah dush ewh sheenganedewifl 
emah nesahwahyeeeh ahyahyaig, kiya emah nesahwah- 
yeeeh ahyahwod egewli kenejahnesewog ; ween owh 
oonejahnesun kegahzhahshahgoondebashkog, keen dush 
ween kegahzhahshahgoodoondahnashkahwah. 

16 Enewh dush equawun ooge enon, Ningah geche 
pahtahyenahtoonun sah enewh kegedemahgezewinuni 
kiya enewh kenegeahwahsoowinun ; wesahgaindahmoo- 
wining sah kegah oonje negeahwus ; kiya dush kegah 
nahdanemah owh kenahbaimj ween dush goo kegaJi 
debahkoonig. 

17 Enewh dush Adam ooge enon, kebezindahmabwud 
sah ewh oodekedoowin owh kewish, keahmwud dush 
owh emah metigoong kahoondenind, kahgenahahmoone- 
nahbon ween oowh keenenahbon, Kagooween egewh 
ahmwahkain: kahgwahnesahgaindahgwud sah ewh ah* 
keh keen ewh keezhechegayun : Kedemahgezewining 
sah kegah mahmekindon ewh ahkeh ewh menik kaooge- 
zhegoomewahnan emah kebemahdezewining ; 

18 Kiya dush menasahgahwunzheen kiya munzonah- 
zhkoon tahbe zahgahkewug emah kedahkeming ; enewh 
dush nwahkahshkahkin emah mahshkoodang kegah 
mejenun ; 

19 Ahbwazooyun sah emah kedaingwahying kegah 
oonje ahmwah owh kebahquazhegunim, nahnonzh goo 
ehegewayun emah ahkeeng ; me mah emah kahoondine- 

gooyun^ Iseweyahgahsaihyewh mah, me dush goo ediah 
Wit^yahgahsaihying nayob cheezhe kewayun. 

20 Adam dush ooge wenon enewh wewun, Eve dush 
page ezhenekahnon ; me mah enewh wagewahjin kah- 
IiiBnah egewh pamahdezejig. 

^l IT Owh dush Tabaningaid Keshamunedoo pahsh- 
quagenoo pahpeenzekahwahgunun ooge oozhetahmah- 
won enewh Adam kiya enewh wewun, keahgweod dush. 

22 IT Owh dush Tabaningaid Keshamunedoo keeke- 
dooh, Enah sah, owh eneneh anaindahgoozeyung enain- 
dahgoozeh, kekaindung dush ewh wanazheshing kiya 
ewh majeahyeewung : noongoom sah dush, cheoodahpe- 
nahsig enewh pemahdezewineh metigoong ayahjig, kah^ 
genig dush chebemahdezepun. 

23 Me dush owh Tabaningaid Keshamunedoo kahezhe 
zahgejenahzhahwod emah ketegonansing ewh Eden, 
chegetegahdung dush ewh ahkeh kiya ween emah ka- 
hoondenind. 

24 Mesah dush kahezhe zahgejenahzhahwod enewh 
enenewun ; ooge nebahweon dush enewh ishpeming 
tahzhe Minzbenahwain wahbunoong enahkayah emah 
ketegonansing ewh Eden, kiya ewh masquahkoonaig 
ahzhahwaishk kewetahahyeeeh kahezhe quaquakahbe- 
kesaig, cheahkahwahbundahmoowod ewh mekun ponde- 
gamoog emah ahyod owh pemahdezewineh metig. 

